open-index/open-wikipedia-markdown huggingface dataset:
தேசிய வறுத்த கோழி நாள்

thumb| வறுத்த கோழி
**தேசிய வறுத்த கோழி நாள்** (*National Fried Chicken Day*) என்பது அமெரிக்க ஐக்கிய நாடுகளில் ஆண்டுதோறும் சூலை 6ஆம் தேதி  அனுசரிக்கப்படுகிறது. இந்த நாள் எப்படி உருவானது என்பது குறித்த தெளிவான தகவல்கள் இல்லை.

தேசிய வறுத்த கோழி நாளினைக்  கொண்டாட, வறுத்த கோழிக்கறி பல்வேறு முறைகளில் தயாரிக்கப்பட்டு, உண்ணப்படுகிறது.

*சர்ச்'சு சிக்கன்* மற்றும் கே. எப். சி. போன்ற சில  வறுத்த கோழி உணவகங்களும், கிராண்டிசு போன்ற பிற தொடர் வணிக உணவகங்களும் தேசிய வறுத்த கோழி நாளில் இந்நாள் குறித்த விளம்பரங்களை வெளியிட்டு வாடிக்கையாளர்களைக் கவர்கின்றன.

## ஆத்திரேலியாவில்
2018ஆம் ஆண்டில் கே. எப். சி. இன் ஆத்திரேலிய நிறுவனங்கள் ஆண்டு முழுவதும் இந்நாளைக் கொண்டாடும் வகையில் வருடம் முழுவதும் இலவச வறுத்த கோழியை வெல்லும் வாய்ப்பை வழங்கியது. இப்போட்டியில் பங்கேற்பவர் பரிசுக்குத் தகுதியானவர் என்பதற்கான காரணங்களைக் கூறி சமூக ஊடக இடுகைகளை உருவாக்குவதன் மூலம் போட்டியில் பங்கேற்கலாம் என அறிவித்தது. இப்போட்டியில் 19 வயது இளைஞன் ஒருவன், தனது தோழியுடன் சேர்ந்து, தனது காலில் கே. எப். சி. நிறுவன அடையாளச் சின்னத்தினை பச்சை குத்திக்கொண்டதன் மூலம் வெற்றி பெற்றார். இந்த நாள் பாரம்பரியமாகச் சூலை 7 அன்று ஆத்திரேலியாவில் அனுசரிக்கப்படுகிறது.

## மேலும் பார்க்கவும்

* உணவு நாட்களின் பட்டியல்

## மேற்கோள்கள்

## வெளி இணைப்புகள்

* 
* வறுத்த கோழி உணவு
பகுப்பு:ஐக்கிய அமெரிக்காவின் சிறப்பு நாட்கள்
பகுப்பு:சூலை சிறப்பு நாட்கள்
சேலம் ஆடை

**சேலம் ஆடைகள்** என்பது இந்தியாவின் தமிழ்நாடு மாநிலத்தில் உள்ள சேலம் பகுதியில் தயாரிக்கப்படும் ஆடைகளை குறிப்பதாகும். இந்திய ஒன்றிய அரசு 2005 ஆண்டு சேலம் ஆடைகளுக்கு புவிசார் குறியீடு தந்துள்ளது. 

2004 ஆம் ஆண்டு பிப்ரவரி மாதம் 12 ம் நாள் சேலம் ஏற்றுமதியாளர்கள் சங்கம் மூலம் புவிசார் குறியீடு பெற விண்ணப்பிக்கப்பட்டது. 2005 ஆம் ஆண்டு செப்டம்பர் மாதம் 19 ஆம் நாள் இந்திய ஒன்றிய அரசு  சேலம் ஆடைகளுக்கு புவிசார் குறியீடு தந்துள்ளது. 

## சேலம் துணிகளின் சிறப்பம்சங்கள்

சேலம் துணிகளின் தனித்துவம் உற்பத்தி செயல்முறைகளில் உள்ளது. நூலை வேகவைத்தல் முதல் செயல்முறையாகும். நூலை வேகவைக்க இராசயனங்களான சோடா சாம்பல், சோப்பு எண்ணெய் போன்றவற்றை தண்ணீரில் சேர்க்கின்றனர். நூலின் இயற்கையான நிறமும், வெளியிட வேண்டிய நூலின் நிறத்திமும் கவனிக்கப்பட்டு இரசாயனங்களின் கலவை தயார் செய்யப்படுகிறது. இதில் நூல் வேகவைத்த பிறகு அதன் நிறத்தை உறிஞ்சும் பண்பு மேம்படுகிறது.

இரண்டவது செயல்பாடாக நூலை வெண்மையாக்குதல் நடைபெறுகிறது. குளோரின், ஹைட்ரஜன் பெராக்சைடு, என்சைம்கள் கொண்டு நூலை வெண்மையாக்கும் பணி நடக்கிறது. இதனால் நூலின் ‌இயற்கை நிறமான சாம்பல் நிறம் அற்றுப்போகிறது.

சேலம் துணிகள் உருவாக்கத்தில் மூன்றாவது நிலை நூலை இரட்டிப்பு ஆக்குவதாகும். இரண்டு ஒற்றை நூல்களை முறுக்கி ஒரே நூலாக மாற்றுகின்றனர். இதன் காரணமாக நூலின் வலிமை மற்றும் ஆயுள் மேம்படுத்தப்படுகிறது. தேவையான அளவிற்கு நூல் கண்டாக சுற்றப்படுகிறது.

இறுதி நிலையான தறி ஓட்டுதலில் நெசவு செய்யும் போதும் நூலில் பசை போன்ற எதுவும் சேர்க்கப்படுவதில்லை. இதனால் வேறெங்கும் இல்லாத வகையில் கலப்படமில்லாத தனித்துவமான ஆடைகள் கிடைக்கின்றன.

## புவிசார் குறியீடு விண்ணப்ப விவரங்கள்

* விண்ணப்ப எண் - 5
* விண்ணப்பதாரர் பெயர்- சேலம் ஏற்றுமதியாளர்கள் சங்கம்
* விண்ணப்பதாரர் முகவரி - சேலம் ஏற்றுமதியாளர்கள் சங்கம், 108, சிவனார் மெயின் ரோடு, குகை, சேலம் - 636 006
* தாக்கல் செய்த தேதி - 12/02/2004
* பொருட்கள்- கைவினை
* ஜர்னல் எண் - 6
* கிடைக்கும் தேதி - 06/06/2005
* சான்றிதழ் எண் - 11
* சான்றிதழ் தேதி - 19/09/2005
* பதிவு செல்லுபடியாகும் காலம் - 11/02/2014

## இவற்றையும் காண்க
* பத்தமடை பாய்
* பவானி ஜமக்காளம்
* மதுரை சுங்குடி சேலை

## ஆதாரங்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:சேலம் மாவட்டம்
வீராச்சாமி உணவு விடுதி

**வீராச்சாமி உணவு விடுதி** (**Veeraswamy**), இங்கிலாந்தின் மேற்கு இலண்டன் நகரத்தின், வெஸ்ட்மின்ஸ்டர் பகுதியில் ரீஜெண்ட் தெருவில், விக்டரி இல்லத்தில் மார்ச் 1926ஆம் ஆண்டு முதல் செயல்படும் இந்திய உணவகம் ஆகும். இதனை *எட்வர்டு பால்மோர்* எனும் ஆங்கிலோ-இந்தியர், பிரித்தானிய அரச குடும்பத்திற்கு சொந்தமான விக்டரி இல்லத்தை 100 ஆண்டு குத்தகைக்கு எடுத்து நிறுவினார்..இதுவே ஐக்கிய இராச்சியத்தின் மிகப்பழமையான இந்திய உணவகம் ஆகும். எட்வர்டு பால்மோரின் முன்னோரான வீராச்சாமி பெயரில் இந்த உணவகத்தை துவக்கினார்.  துவக்க காலத்தில்  ஆங்கிலோ-இந்தியர்களுக்கான உணவுகளை சமைத்தார். தற்போது இந்த வீராச்சாமி உணவகத்தில் வட இந்தியா, பஞ்சாபி, லக்னோ, காஷ்மீர மற்றும் தென்னிந்தியா உணவு வகைகளும் கிடைக்கிறது. மேலும் இந்த உணவகத்தை நிறுவிய எட்வர்டு பால்மோர் வீராச்சாமி *இந்தியச் சமையல்* எனும் நூலை ஆங்கிலத்தில் *Indian Cookery* எனும் தலைப்பில் எழுதியுள்ளார்.

## மூட உத்தரவு
இந்த உணவகத்திற்கான நிலத்தின் குத்தகை காலம் மார்ச் 2026ல் நிறைவடைவதால்,  உணவகத்தைக் காலி செய்து, நிலத்தை பிரித்தானிய அரச குடும்பத்தினரிடம் ஒப்படைக்க அறிவிக்கை அனுப்பப்பட்டுள்ளது. உள்ளுர் மக்கள் இந்த உணவகத்தை தொடர்ந்து நடத்த வலியுறுத்தி வருகின்றனர்.
## மேற்கோள்கள்

## வெளி இணைப்புகள்
* வீராச்சாமி உணவகத்தின் இணையதளம்

பகுப்பு:உணவு விடுதிகள்
பகுப்பு:இலண்டன்
பழங்குடியினர் ஆய்வு மற்றும் பண்பாட்டு நிறுவனம்

**பழங்குடியினர் ஆராய்ச்சி மற்றும் பண்பாட்டு நிறுவனம்** (**Tribal Research and Cultural Institute**) திரிபுரா அரசின் பழங்குடியினர் நலத்துறையின் கீழ் 1970ஆம் ஆண்டில் நிறுவப்பட்டது.இது அகர்தலாவில் அமைந்துள்ளது. இது பழங்குடியினரின் பிரச்சினைகளை ஆராய்ச்சி நடத்துவதற்கும், திரிபுராவில் வாழும் பழங்குடியினர் மீதான பல்வேறு திட்டங்கள்/திட்டங்களின் தாக்கத்தை மதிப்பிடுவதற்கும் அர்ப்பணிக்கப்பட்டுள்ளது.

## பிரிவுகள்
* ஆய்வுப் பிரிவு 
* வெளியீட்டுப் பிரிவு 
* காணொளி மற்றும் பல்லூடகம் பிரிவு 
* பழங்குடியின மொழிகள் பிரிவு 
* நூலகம்
* அருங்காட்சியகம்
* கருத்தரங்கம்
* **திரிபுரா அரசு பழங்குடியினர் பண்பாட்டு அகாதமி** 
## இதன் முக்கிய நடவடிக்கைகள்
* பழங்குடியினர் ஆராய்ச்சி பிரிவு
* பழங்குடி மொழிகள் வளர்ச்சி
* வெளியீடு
* ஆவணங்கள் தயாரித்தல்
* கருத்தரங்கு/ பட்டறை/ பயிற்சி நடத்தல்
* பழங்குடியினர் பண்பாட்டு அருங்காட்சியகம்
* நூலகம்
* கருத்தரங்க கூட்டம்
* திரிபுரா மாநில பழங்குடியினர் பண்பாட்டு அகாடமி
* வெளிப்புற நிறுவனங்கள்/முகமைகளுடன் இணைந்த திட்டம்
* பழங்குடியின கலாச்சாரத்தை ஊக்குவித்தல்
## செயல்பாடுகள்
இந்த நிறுவனத்தின் முதன்மை செயல்பாடு பழங்குடியினர் பிரச்சனைகள் பற்றிய ஆராய்ச்சியை மேற்கொள்வதுடன், பழங்குடியினரின் வாழ்வில் பல்வேறு திட்டங்களின் தாக்கத்தை ஆய்வு செய்து அளவிடுவதாகும். மேலும் இது சேவையில் பயிற்சி வகுப்புகள் மற்றும் பிறவற்றில் பட்டம் மற்றும் பட்டயப் படிப்புகள் மூலம், வேலைகளுக்கு போட்டியிடும் பழங்குடி ஆர்வலர்களுக்கு பயிற்சி அளிக்கிறது. பழங்குடியினக் குழுக்களை இலக்காகக் கொண்ட இளைஞர் தலைமைத்துவப் பயிற்சித் திட்டங்களையும் இது நடத்துகிறது.

## வசதிகள்
இந்த நிறுவனத்தின் கட்டிடத்தில் **திரிபுரா மாநில பழங்குடியினர் அருங்காட்சியகம்** அமைந்துள்ளது. இந்த நிறுவனத்தில் பழங்குடியினர் தொடர்பான நூலகம் உள்ளது. இது இரண்டு ஆண்டிற்கு ஒருமுறை இரண்டு ஆராய்ச்சி இதழ்களை  ('SAIMA' என்ற இலக்கிய இதழ் மற்றும் பழங்குடியினரின் வாழ்க்கை மற்றும் கலாச்சாரம் 'TUI' பற்றிய இதழ்.) வெளியிடுகிறது.
## வெளியீடுகள்
இந்நிறுவனம் கீழ்கண்ட நூல்களை வெளியிட்டுள்ளது.
* Impact of Block (Rubber) plantation in Tripura
* Cinema as Art & Popular Culture in Tripura: An Introduction
* Sri Rajmala Vol. I to IV
## மேற்கோள்கள்

## வெளி இணைப்புகள்
* Official website

பகுப்பு:திரிபுரா
பகுப்பு:இந்திய ஆய்வுக் கழகங்கள்
சு. ஆ. முருகானந்தம்

**சு. ஆ.  முருகானந்தம்** (*S. A. Muruganantham*) (ஏப்ரல் 10, 1926) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்தியப் பொதுவுடைமைக் கட்சியின் தலைவர்களுள் ஒருவர் ஆவார். இவர் தமிழ்நாட்டின் திருநெல்வேலி மக்களவைத் தொகுதியைப் பிரதிநிதித்துவப்படுத்தும் வகையில் 5வது மக்களவை உறுப்பினராக இருந்தார்.

## மேற்கோள்கள்

பகுப்பு:தூத்துக்குடி மாவட்ட மக்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
பகுப்பு:மக்களவை உறுப்பினர்கள்
கிடைக்கக்கூடிய பெயர் (விலங்கியல்)

**கிடைக்கக்கூடிய பெயர்** என்பது விலங்கியல் பெயரிடலில்,  ஒரு விலங்கியல் பெயரை நிறுவுவதற்கான பன்னாட்டு விலங்கியல் பெயரிடலின் அனைத்து கட்டாய விதிகளுக்கு இணங்க வெளியிடப்பட்ட விலங்குகளின் உயிரலகு இருசொற் பெயராகும்.

கிடைக்கக்கூடிய பெயராக இந்தப் பெயர் அமைய, பல நிபந்தனைகளைப் பூர்த்தி செய்ய வேண்டிய தேவைகள் உள்ளன. இப்பெயரானது இலத்தீன் எழுத்துக்களை மட்டுமே பயன்படுத்த வேண்டும். நன்கு அறிமுகமான மூலத்தில் சரியான நேரத்தில் வெளியிடப்பட்டிருக்க வேண்டும். சில அரிதான சந்தர்ப்பங்களில், இந்த தேவைகளைப் பூர்த்தி செய்யாத பெயர் வரலாற்றுக் காரணங்களுக்காக அமையலாம்.

கிடைக்கக்கூடிய அனைத்து பெயர்களும் ஒரு வகையைக் குறிக்க வேண்டும். சிற்றினங்கள் நிலையில் பெயர்கள், ஒரு மாதிரியிலும் (நிறைவகை அல்லது *லெக்டோடைப்*); பேரினப் பெயர் நிலையில், வகை என்பது ஒரு சிற்றினத்தின் பெயரினையும்; குடும்ப அளவிலான பெயர்களுக்கு, வகை ஒரு பேரினப் பெயரினையும் கொண்டுள்ளது. அனைத்து விலங்கியல் பெயர்களும் ஒரு உறுதியான அனுபவ நிலையினை படிநிலையான வகையில் வழங்கப்படுகிறது.

கிடைக்கக்கூடிய பெயர் சரியான பெயராக இருக்க வேண்டிய அவசியமில்லை, ஏனெனில் கிடைக்கக்கூடிய பெயர் ஒத்த பெயராக இருக்கலாம். இருப்பினும், சரியான பெயர் எப்போதும் கிடைக்கக்கூடிய ஒன்றாக இருக்க வேண்டும்.

## தாவரவியலுகான மாறுபாடு
தாவரவியல் பெயரிடலுக்கான அனைத்துலக  நெறிமுறையின் கீழ், இந்த சொல் பயன்படுத்தப்படவில்லை. தாவரவியலில், தொடர்புடைய சொல் சரியான முறையில் வெளியிடப்பட்ட பெயர் ஆகும். விலங்கியல் சொல்லின் தாவரவியல் சமமான "செல்லத்தக்கப் பெயர்" சரியான பெயர் ஆகும்.

## மேற்கோள்கள்

பகுப்பு:விலங்கியல் பெயரீடு
இரண்டாம் செயேந்திரவர்மன்

**இரண்டாம் செயேந்திரவர்மன்** (Jaya Indravarman II) அல்லது **இளவரசர் வாக்** (1071-1113), சம்பாவின் அரசராக இருந்தார். 1080 முதல் 1081 வரையிலும், 1086 முதல் 1113 இல் தான் இறக்கும் வரையிலும் இரண்டு காலகட்டங்களில் இராச்சியத்தை ஆண்டார் 

இளம் இளவரசர் வாக் 1080 இல் அவரின் தந்தை ஹரிவர்மன் IV ஆல் ஒன்பது வயது சிறுவனாக அரியணை ஏறினார். "இராச்சியத்தை ஒழுங்காக ஆளத் தெரியாத இவர் அரசாங்கத்தின் விதிகளுக்கு மாறாக எல்லாவற்றையும் செய்தார்". இவர் ஆட்சி செய்ய தகுதியற்றவராக கருதப்பட்டார். இவரது மாமா, இளவரசர் பாங்,  ஆட்சியாளராக அதிகாரத்தைப் பயன்படுத்தினார். பின்னர் 1081 இல் சம்பாவின் மன்னராக பரமபோதிசத்வர் என்ற பெயரில்  முடிசூட்டப்பட்டார் 

ஐந்து ஆண்டுகளுக்குப் பிறகு, தனது மாமாவை ஆட்சிஆட்சியிலிருந்து அகற்றி மீண்டும் அரியணையில் தன்னை நிலைநிறுத்திக் கொண்டார். இரண்டாம் இந்திரவர்மன் சொங்வம்சத்துடனான உறவை மீண்டும் தொடங்கினார்.  1103 ஆம் ஆண்டில், சம்பாவிற்கு தப்பி ஓடிய வியட்நாமிய அகதி, முந்தைய தசாப்தங்களில் தாய் வியட்டிடம் இழந்ததாக நம்பப்படும் மூன்று வடக்கு மாகாணங்களை மீண்டும் கைப்பற்றும்படி ராஜாவை வற்புறுத்தினார். இவரது போர் முதலில் வெற்றிகரமாக இருந்தது. ஒரு சில மாதங்கள் மட்டுமே இவரிடமிருந்த அப்பகுதி மீண்டும் தாய் வியட் கைப்பற்றியது . 

இரண்டாம் இந்திரவர்மனின் ஆட்சி 1113 இல்  இறக்கும் வரை அமைதியாக தொடர்ந்தது.  அந்த நேரத்தில், இவர் மீ சன் நகரில் கோயில்களையும், உள்கட்டமைப்புகளையும் மீட்டெடுத்தார். மேலும், தப் மாம் பாணியின் விரிவாக்கத்தைத் தொடங்கினார். இவருக்குப் பிறகு இவரது மருமகன்களில் ஒருவரான ஐந்தாம் அரிவர்மன் ஆட்சிக்கு வந்தார். 

## மேற்கோள்கள்

* 
* 

பகுப்பு:கம்போடிய அரசர்கள்
பகுப்பு:கம்போடிய வரலாறு
1812 அனந்தபூர் போர்

**1812 அனந்தபூர் போர்** (*Battle of Anandpur (1812)*) சோதி சுர்ஜன் சிங் தலைமையிலான சீக்கியப் படைகளுக்கும்ம், இராஜா மகான் சந்த் தலைமையிலான கலூரின் இராஜபுத்திரப் படைகளுக்கும் இடையே 1812 ஆம் ஆண்டில்  ரூப் நகர்  மாவட்டத்திலுள்ள அ**னந்தபூரில்** .நடந்த போரைக் குறிக்கிறது. 

## பின்னணி
சீக்கியர்களுக்கு மலை மாநிலங்களில், குறிப்பாக கலூரில் எதிரிகள் இருந்தனர். சீக்கியர்களுக்கும் கலூருக்கும் இடையில் அனந்தபூர் சர்ச்சைக்குரியதாக இருந்தது. , மேலும் அவர்கள் 1682 ஆம் ஆண்டு தொடங்கி நகரத்தின் சரியான உரிமையாளர் யார் என்பதை தீர்மானிக்க பல போர்களை நடத்தினர்.   1704 ஆம் ஆண்டுக்குப் பிறகு, அடுத்த 100 ஆண்டுகளுக்கு மேல் மலை மன்னர்களின்  போர் வன்முறைகள் ஏதுமின்றி சீக்கியர்கள் அனந்தபூரை ஆட்சி செய்தனர். 1812 ஆம் ஆண்டில், கலூர் இராஜா மகான் சந்த், சோதி சுர்ஜன் சிங்கிடம், அந்த நகரத்தை தனக்குச் சொந்தமாக்கிக் கொள்வதாகக் கூறி அவருக்கு வரி செலுத்தச் சொன்னார். இது நிராகரிக்கப்பட்டதும் அவர் அனந்த்பூரைத் தாக்கினார்.  

## போர்
ஊக்மா சிங் சிம்பி என்ற சீக்கியத் தளபதி , அனந்தபூரில் தாக்குதல் நடப்பதாகக் கேள்விப்பட்டபோது, அந்நகருக்கு அருகில் முகாமிட்டிருந்தார். இதனால் அவர் தனது படையுடன் நகரத்திற்கு அணிவகுத்துச் சென்றார்.  அ*னந்தபூர் தி வார்* என்று அழைக்கப்படும் ஒரு பஞ்சாபி புராணம்  *சோதியன் தி வார்* என்றும் குறிப்பிடப்படுகிறது. இது போரைப் பற்றி ராம் சிங் எழுதியதாகும்.  இத்துருப்புக்கள் பலத்த இழப்புகளுடன் தோற்கடிக்கப்பட்டனர். அவர்களுக்கு பின்வாங்க வேண்டிய கட்டாயம் ஏற்பட்டது.  புகழ்பெற்ற புத்தகமான *குர்பிலாசு தசுவின் பாட்சாகியின்* ஆசிரியர் பாய் சுக்கா சிங் மற்றும் அனந்தபூரின் சீக்கியத் தலைவர் பாய் மக்னா சிங் ஆகியோர் இந்தப் போரில் சண்டையிட்டதாக கூறுகிறார். 

## பின்விளைவு
வரியைப் பெறுவதற்குப் பதிலாக, மலை மன்னர்கள் சீக்கியர்களுக்கு வரி செலுத்த வேண்டியிருந்தது. பஞ்சாபின் காலனித்துவ காலத்திற்கு முன்பு  அனந்தபூரில் நடந்த கடைசி தாக்குதல் இதுவாகும். 

## மேலும் பார்க்கவும்
* நிகாங்

## மேற்கோள்கள்

பகுப்பு:இந்தியப் போர்கள்
பகுப்பு:சீக்கிய வரலாறு
மடிகேரி சட்டமன்றத் தொகுதி

**மடிகேரி சட்டமன்றத் தொகுதி** (*Madikeri Assembly constituency*) என்பது இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது குடகு மாவட்டத்தில் உள்ளது.

## சட்டப் பேரவை உறுப்பினர்கள்

## அண்மையத் தேர்தல் முடிவுகள்

### 2023

## மேலும் பார்க்கவும்

* கர்நாடக சட்டப் பேரவையின் தொகுதிகளின் பட்டியல்
* குடகு மாவட்டம்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:குடகு மாவட்டம்
தெலுக் பாங்லிமா காராங்

**தெலுக் பாங்லிமா காராங்** (மலாய்: *Telok Panglima Garang*; ஆங்கிலம்: *Telok Panglima Garang*; சீனம்: 直落邦里玛嘉朗) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் (*Kuala Langat District*) உள்ள ஒரு நகரம்; மற்றும் ஒரு முக்கிம் ஆகும். 

மலேசியத் தலைநகரமான கோலாலம்பூரில் இருந்து மேற்கே 47 கி.மீ.; கிள்ளான் நகரில் இருந்து தெற்கே 16 கி.மீ.; பந்திங் நகரில் இருந்து வடக்கே 17 கி.மீ. தொலைவில் உள்ளது. இங்கு ஒரு தீர்வையற்ற வணிக மண்டலம் (*Free Trade Zone*) உள்ளது. 

மலாக்கா நீரிணையை எதிர்கொள்ளும் கேரி தீவு மற்றும் இண்டா தீவு போன்ற கடலோரத் தீவுகளுக்கு அருகில் அமைந்து இருக்கிறது. ஆகவே இந்த நகரும் ஒரு கடலோர நகரமாகவே கருதப் படுகிறது.

## வரலாறு

தெலுக் பாங்லிமா காராங்கின் அசல் பெயர் நிபோங் டெங்கில் (*Nibong Dengkil*). அதன் புவியியல் நிலை காரணமாக, பழங்குடியின மக்களால் 'வளைகுடா' என்று அழைக்கப்படுகிறது. தெலுக் (*Telok*) என்றால் மலாய் மொழியில் வளைகுடா என்று பொருள்படும். 

முன்பு காலத்தில் அந்த நிபோங் டெங்கில், தெமுவான் (*Temuan*) பழங்குடி இனத்தைச் சேர்ந்த மக்களின் குடியேற்றமாக இருந்தது. நிபோங் டெங்கில் பகுதி, லங்காட் ஆற்றின் அருகே நல்ல ஓர் உத்திசார்ந்த நிலையில் அமைந்து இருந்ததால், அது அச்சே (*Acheh*) வணிகர்களின் நிறுத்தப் பகுதியாகவும் மாறியது. 

பின்னர் அச்சே (*Acheh*) வணிகர்கள் லங்காட் ஆற்றின் கீழ்ப் பகுதியில் நிரந்தரக் குடியேற்றங்களை உருவாக்கினர். அந்தப் பகுதி பெத்திங் பாக் அச்சே (*Beting Pak Acheh*) என்று அழைக்கப்பட்டது. தெமுவான் பழங்குடி இனத்தவர் அச்சே வணிகர்களிடம் சரண் அடைந்து, டெங்கில் (*Dengkil*) பகுதியில் உள்ள புக்கிட் தம்போய் (*Bukit Tampoi*) எனும் இடத்திற்குப் பின்வாங்க வேண்டிய கட்டாயம் ஏற்பட்டது.

## போக்குவரத்து

தெலுக் பாங்லிமா காராங் மற்றும் அதன் சுற்றுவட்டாரப் பகுதிகள்  கிள்ளான்-பந்திங் நெடுஞ்சாலையுடன் இணைக்கப்பட்டுள்ளன. 2012-ஆம் ஆண்டில்，இந்த நகரம் &nbsp; தெற்கு கிள்ளான் பள்ளத்தாக்கு நெடுஞ்சாலையுடன் இணைக்கப்பட்டது. 

இந்த நெடுஞ்சாலை தெலுக் பாங்லிமா காராங் நகரத்தை கிள்ளான், செஞ்சாரோம், பந்திங், சிப்பாங் மற்றும் போர்ட்டிக்சன் நகரங்களுடன் இணைக்கிறது.

## தெலுக் பங்லீமா காராங் தமிழ்ப்பள்ளி

தெலுக் பங்லீமா காராங் நகரில் ஒரு தமிழ்ப்பள்ளி உள்ளது. அப்பள்ளியில் 444 மாணவர்கள் பயில்கிறார்கள்; 37 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.

## மேற்கோள்கள்

## மேலும் காண்க
* பந்திங்
* மோரிப்
* கிள்ளான் துறைமுகம்
* கிள்ளான் தீவு
* கிள்ளான்

## வெளி இணைப்புகள்

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
பகுப்பு:மலாக்கா நீரிணை
சலங்கை மாடாட்டம்

**சலங்கை மாடாட்டம்** என்பது தமிழ்நாட்டின் மாநிலத்தின் பழனி, திருப்பூர் பகுதிகளில் நடைபெறும் வழிபாடு சடங்காகும். இது சலங்கை மாடு ஆட்டம், சலங்கை எருதாட்டம் எனவும் அழைக்கப்படுகிறது.

கோவிலுக்கு நேர்த்திக்கடனாக செலுத்திய காளை மாடுகளுக்கு சூலம் போன்ற குறிகளை இட்டு வளர்க்கின்றனர். இந்தக் கோயில்மாடுகளுக்கு விவசாய பணிகள் அளிக்கப்படுவதில்லை.  தைப்பொங்கலை வரவேற்கும் வகையில் உருமி இசைக்கேற்ப ஆடும் வகையில் மார்கழி மாதம் முழுவதும் மாடுகளுக்கு பயிற்சி அளிக்கப்படுகிறது.  இந்த கோயில் மாடுகளை சலங்கை மாடுகள் என அழைக்கின்றனர்.

## காவலப்பட்டி சலங்கை மாடாட்டம்
இந்த சலங்கை மாடாட்ட நிகழ்வு பொங்கல் திருவிழாவின் போது நடத்தப்படுகிறது. இது முன்னூறு ஆண்டுகளுக்கு மேலாக தொடர்ந்து நடைபெற்று வருகின்ற‌ பாரம்பரிய நிகழ்வாகும்.

இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் காவலப்பட்டி ஊரில் தை முதல் நாள் பிறக்கும் காளைக்கன்றுகளை சாமிக்கு நேர்த்திக் கடனாக செலுத்தி விடுகின்றனர். அக்காளைகளுக்கு காலில் சலங்கை கட்டி ஆடும் பயிற்சி தந்துள்ளனர்.

ஒவ்வொரு ஆண்டும் ஊர் மைதானத்தில் சலங்கை மாட்டாட்டம் நடத்தப்படுகிறது. காளைமாட்டின் உரிமையாளர்கள் காளையை குளிப்பாட்டி, அலங்கரித்து சலங்கை அணிவித்து ஒன்று கூடும் இடத்திற்கு அழைத்து வருகிறார்கள்.

## திருப்பூர் மாவட்டம்

திருப்பூர் மாவட்டத்திலுள்ள உடுமலை, குடிமங்கலம் பகுதிகளிலும் சலங்கை மாடு ஆட்டம் நடைபெறுகிறது. சோமவாரப்பட்டியில் உள்ள ஆல்கொண்டமால் கோவிலுக்கு தானமாக காளைகளை வழங்குகிறார்கள். அந்க கோயில் காளைகளை சலங்கை மாடுகளாக பயிற்சி அளிக்கிறார்கள்.

## ஆதாரங்கள்

## வெளி இணைப்புகள்

* எருது விளையாட்டு #சலகருது - VINOTH THANGAVELGOUNDER

பகுப்பு:தமிழ்ப் பொங்கல்
பகுப்பு:விளையாட்டுகளில் விலங்குகள்
மலபார் மிளகு

**மலபார் மிளகு** (*Malabar pepper*) என்பது ஒரு வகையான கருப்பு மிளகு ஆகும். இது தற்போதைய கேரள மாநிலத்தில் நாற்றுகளாக உருவாக்கப்படுகிறது. மலபார் கடற்கரை பகுதிகளில் இந்த வகை மிளகு அதிகளவு உற்பத்தி ஆவாதல் மலபார் மிளகு என அழைக்கப்படுகிறது.‌ இந்த மிளகின் தனித்துவத்திற்காக புவிசார் குறியீடு கோரப்பட்டு, சனவரி 2008-ல் புவிசார் குறியீடு பெற்றது. வேளாண் பொருட்கள் பிரிவில் மலபார் மிளகு புவிசார் குறியீடு பெற்றுள்ளது.

இதனை பண்டைய ரோமானிய மற்றும் அரேபிய வணிகர்கள் மிகவும் விரும்பினர். பின்னர் ஆரம்பகால ஐரோப்பிய கடற்படையினரால் விரும்பப்பட்டது.

## வகைப்பாடு
மலபார் மிளகு இரண்டு வகைகளாக பிரிக்கப்பட்டுள்ளது. சீரற்ற அல்லது ஒழுங்கற்ற வடிவம் மற்றும் சீரான அல்லது வழக்கமான வடிவம். 

சமச்சீரற்ற வகை கருப்பு நிறத்தில் உள்ளது மற்றும் வட்டமான மற்றும் குழிவான மேற்பரப்பு உள்ளது. சமங்கா வகையானது சுருக்கமான மேற்பரப்பைக் கொண்டுள்ளது மற்றும் அடர் பழுப்பு முதல் கருப்பு நிறத்தில் இருக்கும்.

## புவிசார் குறியீடு தகவல்கள்
* விண்ணப்ப எண் - 49
* விண்ணப்பதாரர் பெயர் - மசாலா வாரியம், வர்த்தகம் மற்றும் தொழில் அமைச்சகம்
* தாக்கல் செய்த தேதி - 13/02/2006
* பொருட்கள் - வேளாண்மை
* புவியியல் பகுதி - இந்தியா (கேரளா, கர்நாடகா மற்றும் தமிழ்நாடு)
* சான்றிதழ் எண் - 47
* சான்றிதழ் தேதி - 21/01/2008

## மற்ற மசாலாப் பொருள்கள்
புவிசார் குறியீடு பெற்றுள்ள இந்தியாவின் பிற மசாலாப் பொருட்களின் பட்டியல் கீழே,.

* ஆலப்புழா பசுமை ஏலக்காய்
* குடகு பசுமை ஏலக்காய்
* நாகா மிளகாய்
* குண்டூர் சன்னம் மிளகாய்
* பைதாகி மிளகாய்
* சிக்கிம் பெரிய ஏலக்காய்
* மிசோ மிளகாய்

## மேற்கோள்கள்

பகுப்பு:இந்திய புவிசார் குறியீடுகள்
வித்யாவதி சதுர்வேதி

**வித்யாவதி சதுர்வேதி** (*Vidyawati Chaturvedi*)(1926-2009) என்பவர் மத்தியப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் 1957ஆம் ஆண்டு நடைபெற்ற இந்திய நாடாளுமன்ற பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டமன்றத்தின் லாண்டி சட்டமன்றத் தொகுதியைப் பிரதிநிதித்துவப்படுத்தினார். இவர் 1980 மற்றும் 1989க்கு இடையில் கஜுராஹோவை மக்களவைத் தொகுதியின் உறுப்பினராக இருந்துள்ளார். இவரின் மகன் சத்யவ்ரத் சதுர்வேதியும் கஜுராஹோவிலிருந்து இந்திய மக்களவைக்குத் தேர்ந்தெடுக்கப்பட்டவர் ஆவார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:1926 பிறப்புகள்
பகுப்பு:2009 இறப்புகள்
தங்கம்(III) அசிட்டேட்டு

**தங்கம்(III) அசிட்டேட்டு** (*Gold(III) acetate*) Au(CH3COO)3 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். தங்கமும் அசிட்டிக் அமிலமும் சேர்ந்து உருவாகும் இச்சேர்மம் ஆரிக் அசிட்டேட்டு என்ற பெயராலும் அழைக்கப்படுகிறது. இது ஒரு மஞ்சள் நிறங்கொண்ட திடப்பொருளாகும். 170 ° செல்சியசு வெப்பநிலையில் இது தங்கம் உலோகமாக சிதைகிறது. தங்கம்(III) அசிடேட்டின் இந்த சிதைவு, தங்கம் நானோ துகள்களை வினையூக்கிகளாக உருவாக்குவதற்கான பாதையாக ஆய்வு செய்யப்பட்டுள்ளது.

## தயாரிப்பு
தங்கம்(III) ஐதராக்சைடுடன் பனிநிலை அசிட்டிக் அமிலத்தைச் சேர்த்து வினைபுரியச் செய்தால் தங்கம்(III) அசிட்டேட்டு உருவாகிறது.:
:Au(OH)3 + 3CH3COOH → Au(CH3COO)3 + 3H2O
## வினைகள்
இருவளைய கரிமச் சேர்மத்திலுள்ள வளைய எண்கந்தகத்துடன் தங்கம்(III) அசிட்டேட்டு வினைபுரிந்தால் தங்கம்(III) சல்பைடு உருவாகும்.
## மேற்கோள்கள்

பகுப்பு:அசிட்டேட்டுகள்
பகுப்பு:தங்கம்(III) சேர்மங்கள்
முற்போக்குவாதம்

**முற்போக்குவாதம்** (*progressivism*) அரசியல் நடவடிக்கை மூலம் மனித சமூகத்தை மேம்படுத்த முடியும் என்கிறது. ஒரு அரசியல் இயக்கமாக, முற்போக்குவாதம் அறிவியல், தொழினுட்பம், பொருளாதார மேம்பாடு, சமூக அமைப்பு ஆகியவற்றில் கூறப்படும் முன்னேற்றங்களின் அடிப்படையில் சமூக சீர்திருத்தத்தின் மூலம் மனித நிலையை முன்னேற்ற முயல்கிறது. முற்போக்குவாதம் உலகளாவிய பயன்பாட்டைக் கொண்டுள்ளது. மேலும், இந்த யோசனையை எல்லா இடங்களிலும் மனித சமூகங்களுக்கு பரப்ப முயற்சிக்கிறது என்று பின்பற்றுபவர்கள் கருதுகின்றனர். சமூகத்தின் ஆளுகைக்கு புதிய அனுபவ அறிவைப் பயன்படுத்துவதால் ஐரோப்பாவில் நாகரீகம் மேம்படுகிறது என்ற நம்பிக்கையில் இருந்து அறிவொளிக் காலத்தில் முற்போக்குவாதம் எழுந்தது.

## இவற்றையும் பார்க்க
* சீர்திருத்த செயலாக்கம்
* மக்களாட்சி
* இடதுசாரி அரசியல்
* வளர்விகித வரி
* சமய சார்பின்மை
* சமூக மக்களாட்சி
* சமூக நீதி
* சமூகவுடைமை
* மீவுமனிதத்துவம்

## உசாத்துணை

### ஆதாரங்கள்

* Tindall, George and Shi, David E. *America: A Narrative History*. W W Norton & Co Inc; Full Sixth edition, 2003. .
* Lakoff, George. *Don't Think of an Elephant: Know Your Values and Frame the Debate*. Chelsea Green Publishing, 2004. .
* Kelleher, William J. *Progressive Logic: Framing A Unified Field Theory of Values For Progressives*. The Empathic Science Institute, 2005. .
* Kloppenberg, James T. *Uncertain Victory: Social Democracy and Progressivism in European and American Thought, 1870–1920*. Oxford University Press, US, 1988. .
* Link, Arthur S. and McCormick, Richard L. *Progressivism (American History Series)*. Harlan Davidson, 1983. .
* McGerr, Michael. *A Fierce Discontent: The Rise and Fall of the Progressive Movement in America, 1870–1920*. 2003. 
* Schutz, Aaron. ''Social Class, Social Action, and Education: The Failure of Progressive Democracy''. Palgrave, Macmillan, 2010. .
* Tröhler, Daniel. ''Progressivism''. In: *Oxford Research Encyclopedia of Education*. Oxford University Press, 2017.

## வெளி இணைப்புகள்
* Progressivism – entry at the *[[பிரித்தானிக்கா கலைக்களஞ்சியம்]]*
* 

பகுப்பு:அரசியல் கருத்தியல்கள்
பகுப்பு:அரசியல் இயக்கங்கள்
பகுப்பு:சமூக மாற்றம்
பகுப்பு:சமூக இயக்கங்கள்
பகுப்பு:சமயச் சார்பின்மை
அப்துல் நாசர் மதானி

**அப்துல் நாசர் மதானி** (*Abdul Nazer Mahdani*)  அல்லது **அப்துல் நாசீர் மதானி** என்பவர்  இந்தியாவில் கேரள மாநிலத்தில் மக்கள் ஜனநாயகக் கட்சியின் தலைவர் ஆவார். மேலும் இவர் ஒரு இசுலாமிய மதகுருவும் ஆவார்.

மதானி 1998 கோவை குண்டுவெடிப்பில் ஈடுபட்டதாக குற்றம் சாட்டப்பட்டார். ஆனால் கோவை மத்திய சிறையில் ஒன்பதரை ஆண்டுகள் கழித்த பிறகு அனைத்து குற்றச்சாட்டுகளிலிருந்தும் விடுவிக்கப்பட்டார். அவர் தற்போது 2008 ல் நடந்த பெங்களூர் தொடர் குண்டுவெடிப்பு தொடர்பாக கர்நாடகாவில் நீதிமன்ற காவலில் உள்ளார்.

## தனிப்பட்ட வாழ்க்கை
மதானி, கொல்லம் மாவட்டம், மைநாகப்பள்ளி, அன்வர்சேரியில் அப்துல் சமத் மற்றும் அஸ்மா பீவிக்கு 18 ஜனவரி 1966 இல் பிறந்தார். அவர் சூஃபியா மதானியை மணந்தார் மற்றும் இத்தம்பதியருக்கு மூன்று குழந்தைகள் உள்ளனர்.  ஷமீரா என்ற மகளும், உமர் முக்தர் மற்றும் சலாலுதீன் அயூபி என்ற இரண்டு மகன்களும் ஆவர். உமர் முக்தார் தலச்சேரியைச் சேர்ந்த நிஹம்மத்தை மணந்தார்.
## மேலும் காண்க
*1998 கோயம்புத்தூர் குண்டுவெடிப்புகள்
*2008 பெங்களூர் தொடர் குண்டுவெடிப்புகள்
*இந்தியாவில் பயங்கரவாதம்

## மேற்கோள்கள்

## வெளி இணைப்புகள்
*Maudani's Official Website Maudani's Official Website 
*
*Coimbatore blast case Deccan Herald – 5 January 2005
*Afzal mercy as national discourse _ a national shame Newindpress – 27 December 2006

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:மலையாள மக்கள்
பகுப்பு:இந்திய முஸ்லிம்கள்
பகுப்பு:கேரள அரசியல்வாதிகள்
பௌத்தம் பற்றிய விமர்சனம்

பௌத்தத்தின் மீதான விமர்சனம் என்பது தத்துவ, பகுத்தறிவு விமர்சனங்கள் உட்பட பல்வேறு வடிவங்களை கொண்டுள்ளது. மேலும் இது பௌத்தத்தை பின்பற்றுபவர்கள் பௌத்த கொள்கைகளுக்கு முரணாக செயல்படுவது அல்லது அந்த கொள்கைகள் முறையாக பெண்களை ஓரங்கட்டுவது போன்ற நடைமுறைகள் மீதான விமர்சனமாகவும் உள்ளது. பிற சமயங்கள், சமயம் சாராதவர்கள், பிற பௌத்தர்கள், பழமையான மற்றும் நவீன விமர்சனங்கள் எனப்பல ஆதாரங்கள் உள்ளன. 

சோபென்கவுர் மூலமாக பிரீட்ரிக் நீட்சே, பௌத்த தத்துவத்தால் மிகவும் செல்வாக்கிற்கு உட்பட்டிருந்த அவநம்பிக்கை, பௌத்தத்தை "துன்பத்தால் ஆதிக்கம் செலுத்தும் ஒரு இருப்பிலிருந்து தப்பிக்க முயலும் ஒரு வாழ்க்கையை மறுக்கும் தத்துவமாக" விளக்கினார்.

## இவற்றையும் பார்க்க
* சிங்கள பௌத்த தேசியம்

## உசாத்துணை

## மேலும் படிக்க
* 
* 
* 

பகுப்பு:சமயம் பற்றிய விமர்சனங்கள்
பகுப்பு:பௌத்தம்
காதர் அட்னான்

**காதர் அட்னான் முகம்மது மூசா** (*Khader Adnan Mohammad Musa*, ; 24 மார்ச் 1978 – 2 மே 2023) என்பவர் ஒரு பாலத்தீனிய செயற்பாட்டாளரும், இசுரேலியக் கைதியும் ஆவார். இவர் விசாரணையின்றி காவலில் வைக்கப்பட்டதை எதிர்த்து 87 நாட்கள் உண்ணாநோன்பிருந்து இறந்தார். இவர் நிர்வாகக் காவலின் கீழ் 12 முறை சிறையில் அடைக்கப்பட்டார், இது இசுரேல் மற்றும் பலத்தீன தேசிய ஆணையம் ஆகிய இரண்டும் மக்களைக் காலவரையின்றி குற்றச்சாட்டுகள் அல்லது விசாரணையின்றி காவலில் வைக்கப் பயன்படுத்திய நடைமுறையாகும். 

2000களின் முற்பகுதியில், பல நாடுகளால் தீவிரவாத அமைப்பாக அறிவிக்கப்பட்ட பாலத்தீனத்தில் இசுலாமிய ஜிகாத் இயக்கத்தின் செய்தித் தொடர்பாளராக அட்னான் இருந்தார். குழுவில் உறுப்பினராக இருந்ததற்காக அவர் கடந்த காலத்தில் தண்டனை பெற்றிருந்தாலும், அவர் நான்கு ஆண்டுகளாக ஜிகாத் இயக்கத்துடன் தொடர்பு கொள்ளவில்லை என்று அவரது மனைவி 2012 இல் கூறியிருந்தார்.

2011 திசம்பரில், அட்னான் கைது செய்யப்பட்டு நிர்வாகக் காவலில் வைக்கப்பட்டார், அடுத்த நாள், அவர் கைது செய்யப்பட்ட நிபந்தனைகளுக்கு எதிர்ப்புத் தெரிவிக்கும் வகையிலும், இசுரேலின் நிர்வாகத் தடுப்புக் கொள்கை, இசுரேலிய ஆக்கிரமிப்பின் கீழ் பாலத்தீனியர்களை நடத்துவது தொடர்பாகவும் உண்ணாநிலைப் போராட்டத்தில் ஈடுபட்டார். அட்னானின் கூற்றுப்படி, காதர் படுக்கையில் கட்டப்பட்டிருந்தும், பன்னாட்டு செஞ்சிலுவைச் சங்கத்தின் பிரதிநிதிகள் குழுவின் வருகை ரத்து செய்யப்பட்டது. 2012 பெப்ரவரி 21 இல், இசுரேல் 2012 ஏப்ரல் 17 அன்று அட்னானை விடுவிக்க ஒப்புக்கொண்டது, அத்துடன் தனது 66-நாள் உண்ணாநிலைப் போராட்டத்தை உடனடியாக முடிக்க ஒப்புக்கொண்டார், இது பாலத்தீனிய வரலாற்றில் மிக நீண்ட உண்ணாநிலைப் போராட்டம் ஆகும்.

அட்னான் இறுதியாக 2023 பெப்ரவரி 5 அன்று தடுத்து வைக்கப்பட்டார். 2023 மே 2 அன்று சிறையில் இறந்தார். மொத்தமாக ஏறத்தாழ எட்டு ஆண்டுகள் இசுரேலியக் காவலில் இவர் இருந்துள்ளார்

## இவற்றையும் பார்க்க
* திலீபன்
* பொபி சான்ட்ஸ்
*அன்னை பூபதி

## மேற்கோள்கள்

## வெளி இணைப்புகள்

*Timeline of major events in the life of Palestinian prisoner Khader Adnan அல் ஜசீரா

பகுப்பு:1978 பிறப்புகள்
பகுப்பு:2023 இறப்புகள்
பகுப்பு:பாலஸ்தீன அரசியல்வாதிகள்
பகுப்பு:உண்ணாநோன்பிருந்து இறந்தவர்கள்
இந்து சமயம் பற்றிய விமர்சனம்

இந்து சமயம் பற்றிய விமர்சனம் என்பது இந்து மதத்தின் வரலாற்று மற்றும் தற்போதைய அம்சங்களுக்கு பற்றி, குறிப்பாக  உடன்கட்டை ஏறல் மற்றும் சாதி அமைப்பு ஆகிவை தொடர்பில் பயன்படுத்தப்படுகிறது.

சில ஆரம்பகால பிராமண நூல்கள் பற்றிய விமர்சனங்கள், குறிப்பாக வேதங்கள் மற்றும் தர்மசாத்திரங்கள் தொடர்பான விமர்சனங்கள் பௌத்த, சைனம் சமயங்கள் உட்பட சமண மரபுகளிலிருந்து வந்தவையாகும். சமண அறிஞர்கள் பிராமண தத்துவத்தை 'மதவிரோதமாக' கருதினர். குறிப்பாக சமணர்கள் வேதங்களின் தெய்வீக தன்மையை மறுத்தும் பிராமண தத்துவத்தின் மையமான பலி செலுத்தும் சடங்குகளையும் எதிர்த்தனர்.

## இவற்றையும் பார்க்க
* இந்து தீவிரவாதம்
* இந்துத்துவம்

## உசாத்துணை

## மூலங்கள்

* 

* 

* 

## வெளி இணைப்புகள்
*

பகுப்பு:சமயம் பற்றிய விமர்சனங்கள்
பகுப்பு:இந்து சமயம்
சமயத்தின் மீதான விமர்சனம்

**சமயத்தின் மீதான விமர்சனம்** (*Criticism of religion*) என்பது மதத்தின் செல்லத்தக்க நிலை, கருத்து அல்லது சமய எண்ணக் கருத்துக்களை விமர்சிப்பதை உள்ளடக்கியது.
சமயத்தின் மீதான விமர்சனத்தின் வரலாற்றுப் பதிவுகள் குறைந்தபட்சம் கிமு 5 ஆம் நூற்றாண்டு பண்டைய கிரேக்கத்தில் குறிப்பாக பாரம்பரிய ஏதென்சுநகரில் மெலோஸின் 'நாத்திகர்' டையகோரஸ் உடன் ஆரம்பமாகின்றது. பண்டைய உரோமில், கிமு 1 ஆம் நூற்றாண்டைச் சேர்ந்த லுக்ரேடியசின் *டி ரெரம் நேச்சுரா* என்ற கவிதை ஒரு ஆரம்பகால உதாரணம் ஆகும்.

## குறிப்பிடத்தக்க விமர்சகர்கள்

* டக்ளஸ் ஆடம்ஸ்
* அயான் கேர்சி அலி
* மசௌமே அலினெஜாத்-கோமிகோலாய்
* சிமோன் த பொவார்
* ரிச்சர்ட் டாக்கின்சு
* டானியல் டெனற்
* எம்மா கோல்ட்மன்
* ஜெர்மைன் கிரீர்
* யூவால் நுவா அராரி
* சாம் ஃகாரிசு (எழுத்தாளர்)
* கிறித்தோபர் இட்சன்சு
* டேவிடு யூம்
* லோரன்சு எம். குரோசு
* பில் மேகர்
* தஸ்லிமா நசுரீன்
* பிரீட்ரிக் நீட்சே
* தாமஸ் பெய்ன்
* அய்ன் ரேண்ட்
* ஜிட்டு கிருஷ்ணமூர்த்தி
* சல்மான் ருஷ்டி
* பெர்ட்ரண்டு ரசல்
* தயானந்த சரசுவதி
* பரூக் இசுப்பினோசா
* மார்க் டுவெய்ன்
* வோலே சொயிங்கா
* வோல்ட்டயர்
* இபின் வராக்

## இவற்றையும் பார்க்க

* இறைமறுப்பு
* சமய வன்முறை
* இசுலாமியத் தீவிரவாதம்
* புலப்பாட்டு முரண்பாடு
* அடிப்படைவாதம்
* சமய மெய்யியல்
* தீவினைச் சிக்கல்
* சமய உளவியல்
* பகுத்தறிவியம்
* ரசலின் தேனீர் கேத்தல்
* சமூகவியல் திறனாய்வு
* ஆத்திகம்
* இறையியல்
* இறைமறுப்பு நோக்கி விமர்சனங்கள்
* பௌத்தம் பற்றிய விமர்சனம்
* கிறித்தவம் குறித்த விமர்சனங்கள்
* இந்து சமயம் பற்றிய விமர்சனம்
* இசுலாம் குறித்த விமர்சனங்கள்
* சீக்கியத் திறனாய்வு

## குறிப்புகள்

## உசாத்துணை

## Further reading
* 
* 
* 
* 

## வெளி இணைப்புகள்
* A Historical Outline of Modern Religious Criticism in Western Civilization
* The Poverty of Theistic Morality by Adolf Grünbaum


பகுப்பு:சமயமின்மை
சுராசாந்த்பூர்

**சுராசாந்த்பூர்** (**Churachandpur**), வடகிழக்கு இந்தியாவில் உள்ள மணிப்பூர் மாநிலத்தின் தெற்கில் அமைந்த சுராசாந்துபூர் மாவட்டம் மற்றும் சுராசாந்த்பூர் வருவாய் வட்டத்தின் நிர்வாகத் தலைமையிட நகரம் ஆகும். மணிப்பூர் மன்னர் *சுராசந்த் சிங்* நினைவாக இந்நகரத்திற்கு இந்நகரத்திற்கு சுராசாந்த்பூர் எனப்பெயரிடப்பட்டது.

இந்நகரத்தில் 5 ஏப்ரல் 2023 அன்று மெய்தெய் மக்கள் மற்றும் குகி மக்கள் இடையே மோதல்களைக் கட்டுப்படுத்த காவல்துறையால் சுடப்பட்டு 4 பேர் இறந்தனர்.

## மக்கள் தொகை பரம்பல்
2011 மக்கள் தொகை கணக்கெடுப்பின்படி சுராசந்த்பூர் வருவாய் வட்டத்தின் மக்கள் தொகை 1,74,138 ஆகும். அதில் ஆண்கள் 87,542 மற்றும் பெண்கள் 86,596 உள்ளனர். ஆறு வயதிற்குட்பட்ட குழந்தைகள் 13.24%  ஆகும். பாலின விகிதம் 1000 ஆண்களுக்கு 989 பெண்கள் வீதம் உள்ளனர். சராசரி எழுத்தறிவு 74.67% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடியினர் முறையே 0.23% மற்றும் 91.33% ஆகவுள்ளனர். இதன் மக்கள் தொகையில் கிறித்தவர்கள் 91.43%, இந்துக்கள் 5.79%, இசுலாமியர் 0.84%, பிறர் 
1.76% ஆகவுள்ளனர். இங்குள்ள மக்களில் மணிப்புரியம் மற்றும் குக்கி பழங்குடியின மொழிகளைப் பேசுகின்றனர்.

## மேற்கோள்கள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்
தமிழ் ஐக்கூ முதல் உலக மாநாடு

**தமிழ் ஐக்கூ முதல் உலக மாநாடு** (*Tamil Haiku First World Conferences*) இந்தியாவின் தமிழ்நாட்டில் திருச்சி தமிழ்ச் சங்கக் கட்டிடத்தில் 2022 ஆம் ஆண்டு சூலை மாதம் 17 ஆம் தேதியன்று நடைபெற்றது. மாநாட்டை தூண்டில் - இனிய நந்தவனம் - தமிழ் கவிதையாளர்கள் இயக்கம் ஆகியவை இணைந்து நடத்தின. கல்வியாளர் செளமா இராசரத்தினம் தொடங்கி வைத்தார். ஒன்பது அமர்வுகளாக நிகழ்வு திட்டமிடப்பட்டிருந்தது. தமிழகம், இந்தியாவின் பிற மாநிலங்கள் மற்றும் வெளிநாடுகளிலிருந்தும் 150 எண்ணிக்கைக்கும் மேற்பட்ட ஐக்கூ கவிஞர்கள், ஆர்வலர்கள் பங்கேற்றனர். ஐக்கூ வாசிப்பரங்கம், கருத்தரங்கம், பகிர்வரங்கம், கலந்துரையாடல், கவிக்கோ நினைவு ஐக்கூ விருது வழங்குதல், ஐக்கூ நூல்கள் வெளியீடு ஆகிய நிகழ்வுகள் மாநாட்டில் நடைபெற்றன.

திரைப்பட இயக்குநரும் கவிஞருமான என்.லிங்குசாமி, பிருந்தா சாரதி, ஓவியக்கவிஞர் அமுதபாரதி, ஆரூர் தமிழ்நாடன், தங்கம் மூர்த்தி, மு.முருகேஷ், நந்தவனம் சந்திரசேகரன், அமரன், சந்திரா மனோகரன், வதிலை பிரபா, பல்லவி குமார், நீலநிலா சென்பகராசன், கவிநிலா மோகன், முனைவர் ம.ரமேசு, தனலெட்சுமி பாசுகரன், பா.தென்றல் உள்ளிட்ட ஐக்கூ கவிஞர்கள் சிறப்பு விருந்தினர்களாகப் பங்கேற்றனர்.

## நூல்கள் வெளியீடு
தூண்டில்  ஐக்கூ சிறப்பு மலர், மு.முருகேஷ் எழுதிய ஞானியின் பச்சைக்கிளி , தங்கம்மூர்த்தியின் மழையின் கையெழுத்து  உள்ளிட்ட பல ஐக்கூ கவிதை நூல்கள் மாநாட்டில் வெளியிடப்பட்டன. தமிழக அரசு ஆண்டுதோறும் வழங்கும் இலக்கிய விருதுகளில் கவிக்கோ அப்துல் ரகுமான் பெயரால் ஐக்கூ கவிஞர்களுக்கும் ஒரு விருதினை வழங்கிட வேண்டுமென்கிற தீர்மானமும் இம்மாநாட்டில் நிறைவேற்றப்பட்டது.

## மேற்கோள்கள்

பகுப்பு:மாநாடுகள்
பகுப்பு:தமிழ் இலக்கிய மாநாடுகள்
பக்திசொரூப தாமோதர சுவாமி

**பக்திசொரூப தாமோதர சுவாமி** (**Bhaktisvarupa Damodara Swami**) (பிறப்பு:9 டிசம்பர் 1937 – இறப்பு:2 அக்டோபர் 2006), இவரது இயற்பெயர் டாக்டர். தௌதம் தாமோதர சிங் ஆகும். கௌடிய வைணவ குரு ஆவார். பக்திவேதாந்த சுவாமி பிரபுபாதாவால் ஈர்க்கப்பட்ட இவர் அகில உலக கிருஷ்ண பக்திக் கழகத்தை நிறுவனர்களில் ஒருவர் ஆவார். இவர் மணிப்பூர் மாநிலத்தில் கிருஷ்ண பக்தி  இயக்கத்தை வளர்த்தவர்.

## படைப்புகள்
 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## இதனையும் காண்க
* சைதன்யர்
* கௌடிய வைணவம்
* பக்திவேதாந்த சுவாமி பிரபுபாதா

## மேற்கோள்கள்

### உசாத்துணை
* 
* 
* 
* 
* 
* 
* 
* 
* 
* 
* 
*
* 
## வெளி இணைப்புகள்
*T.D. Singh, Ph.D. (Bhaktisvarupa Damodara Maharaja)
*Bhaktivedanta Institute Kolkata
*T.D. Singh Foundation 
*Ranganiketan: Manipuri Cultural Arts Troupe
*Objectification of science needs transfusion of Eastern spirituality New Straits Times 15 June 2000
*Article: Two spiritual organisations sign MoU, *New Straits Times* 19 October 2000
*More condemn terror attack, The Sangai Express 20 Aug 2006
*Krishna consciousness is the way to peaceful life The Sangai Express
*Metanexus

பகுப்பு:1937 பிறப்புகள்
பகுப்பு:2006 இறப்புகள்
பகுப்பு:வைணவ அடியார்கள்
பகுப்பு:மணிப்பூர் நபர்கள்
பகுப்பு:21 ஆம் நூற்றாண்டின் இந்து சமயத் தலைவர்கள்
தங்கம்(III) பாசுபேட்டு

**தங்கம்(III) பாசுபேட்டு** (*Gold(III) phosphate*) AuPO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெளிர் மஞ்சள் நிறத்தில் இது காணப்படுகிறது, நீரிலும் அசிட்டோனிலும் கரையாது. 450 ° செல்சியசு வெப்பநிலையில் தங்கம் உலோகமாகவும் ஆக்சிசன் மற்றும் பாசுபரசு பெண்டாக்சைடாகவும் இது சிதைவடையும்.
## தயாரிப்பு
தங்கம்(III) ஐதராக்சைடுடன் பாசுபாரிக் அமிலத்தைச் சேர்த்து 130 °செல்சியசு வெப்பநிலையில் வினைபுரியச் செய்தால் தங்கம்(III) பாசுப்பேட்டு உருவாகும்:
:AuO(OH) + H3PO4 → AuPO4 + 2H2O
பாசுபாரிக் அமிலத்திற்குப் பதிலாக நைத்திரிக் அமிலமும் பாசுபாரசு பெண்டாக்சைடும் சேர்ந்த கலவையைப் பயன்படுத்தியும் தயாரிக்க இயலும்.
## மேற்கோள்கள்

பகுப்பு:தங்கம்(III) சேர்மங்கள்
பகுப்பு:பாசுபேட்டுகள்
சுயம் பகவான்

**சுயம் பகவான்** (**Svayam Bhagavan** () சமசுகிருத மொழியில் முழுமுதற் கடவுள் என்று பொருள். கௌடிய வைணவத்தில் முழுமுதற் கடவுளான  கிருஷ்ணன் சுயம் பகவானாகப் போற்றப்படுகிறார்.

## இதனையும் காண்க
* சைதன்யர்
* கௌடிய வைணவம்
* அகில உலக கிருஷ்ண பக்திக் கழகம்
* பக்திவேதாந்த சுவாமி பிரபுபாதா
* பக்திசொரூப தாமோதர சுவாமி
## மேற்கோள்கள்

பகுப்பு:வைணவ சமயம்
சிறீ வெற்றிமலை முருகன் கோயில்

**சிறீ வெற்றிமலை முருகன் கோயில்** (*Sri Vetrimalai Murugan Temple*) இந்தியாவின் அந்தமான் மற்றும் நிக்கோபார் தீவுகளின் தலைநகரான போர்ட் பிளேரில் அமைந்துள்ள ஓர் இந்துக் கோவிலாகும். இந்துக் கடவுள் முருகனை மூலவராகக் கொண்டுள்ள இந்தக் கோயில், தீவுகளுக்கு ஒரு முக்கியமான இந்து பயணத் தளமாக உள்ளது. ஆண்டு முழுவதும் முக்கியமான இந்து பண்டிகைகளின் போது கொண்டாடப்படும் ஒரு மையமாகவும் இருக்கிறது. 

## மேற்கோள்கள்

பகுப்பு:அந்தமான் நிக்கோபார் தீவுகளிலுள்ள கோயில்கள்
ஆப்கானித்தானில் சமயமின்மை

பன்னாட்டு மனிதநேயவாதிகள் நடத்திய ஆய்வின்படி, இறைமறுப்பு அல்லது மதம் மாறுபவர்களுக்கு மரணதண்டனை வழங்கும் உலகின் ஏழு நாடுகளில் (மற்ற ஆறு நாடுகளும் ஈரான், மாலத்தீவுகள், மொரிட்டானியா, பாகிஸ்தான், சவுதி அரேபியா, சூடான்) ஆப்கானித்தானும் ஒன்றாகும். 2012 *வின் கலூப் சமய மற்றும் இறைமறுப்பு உலகளாவிய குறியீடு* அறிக்கையின்படி, மக்கள் நாத்திகர் என்று மிகவும் குறைவாக ஒப்புக்கொள்ளக் கூடிய நாடுகளில் ஆப்கானிஸ்தான் இடம் பெற்றுள்ளது.

சமயத் துறவு என்பது ஆப்கானிஸ்தானின் இசுலாமியச் சட்ட முறைமையின் கீழ் ஒரு குற்றமாகும். சமயத் துறவு அல்லது சமய எதிர்ப்பாளர்களை  கருணையுடன் பார்க்க முடியாது.

## இவற்றையும் பார்க்க

* இறைமறுப்பாளர்களுக்கு எதிரான பாகுபாடு

## உசாத்துணை

பகுப்பு:ஆப்கானித்தானில் சமயம்
பகுப்பு:நாடு வாரியாக சமயமின்மை
ஆத்திரேலியாவில் சமயமின்மை

இறைமறுப்பு, அறியவியலாமைக் கொள்கை, சமய ஐயப்பாடு, கட்டற்ற சிந்தனை, மதச்சார்பற்ற மனிதநேயம் அல்லது பொது சமயமின்மை போன்றவை ஆத்திரேலியாவில்  அதிகரித்து வருகின்றன. போருக்குப் பிந்தைய ஆத்திரேலியா மிகவும்  மதச்சார்பற்ற நாடாக மாறியுள்ளது. பெரும்பாலான மக்களின் வாழ்வில் மதம் முக்கியப் பங்கு வகிக்கவில்லை.

நாட்டின் 2021 மக்கள்தொகைக் கணக்கெடுப்பில், 38.9% ஆத்திரேலியர்கள் (அல்லது 9,886,957 பேர்) 'மதம் இல்லை' அல்லது அவர்களின் மதம் சாராமையைக் குறிப்பிட்டுள்ளனர். 2016 ஆம் ஆண்டு மக்கள்தொகைக் கணக்கெடுப்பைவிட இது கிட்டத்தட்ட ஒன்பது சதவீதம் (2,846,240 பேரைவிட) அதிகம். 7.2% பேர் தங்கள் மதத்தைக் குறிப்பிடவில்லை அல்லது தெளிவற்ற பதிலைக் கொடுத்தனர். அதாவது 46% ஆஸ்திரேலியர்கள் 2021 மக்கள் தொகைக் கணக்கெடுப்பில் மதத் தொடர்பைக் கூறவில்லை. இது கடந்த மக்கள் தொகைக் கணக்கெடுப்பைவிட 6.4% அதிகமாகும்.

## இவற்றையும் பார்க்க

* சமய ஐயப்பாடு
* திருடப்பட்ட தலைமுறைகள்

## உசாத்துணை

பகுப்பு:ஆத்திரேலியாவில் சமயம்
Australia
கொடுதி வழிபாடு

**கொடுதி வழிபாடு** என்பது தீமைதரும் தெய்வங்களுக்குப் படையலிடுவதைக் குறிப்பதாகும். இவ்வாறு படையல் இடுவதால் தீமை தரும் தெய்வங்கள் துன்பம் தராமல் சாந்தியடையும் என்று நம்புகின்றனர். 

## பிரிவுகள்
விவசாயக் கொடுதி, வேட்டைக் கொடுதி என இருவகைப் பிரிவுகளில் கொடுதி சடங்குகள் உள்ளன.  

விவசாயக் கொடுதி என்பது கொடுதிச் சடங்குகளில் உற்பத்தியை மையமாகக் கொண்டு நடத்தப்படுபவை. வேட்டைக் கொடுதி என்பது வேட்டையில் பொருள் கிடைப்பதின் பொருட்டு நடத்தப்படுபவை. 

### விவசாயக் கொடுதி
* மீனக்கொடுதி - விவசாயத்துக்குத் திட்டமிடும் வழிபாடு 
* கச்சிக் கொடுதி - அறுவடைக்கு முன்னர் செய்யப் படும் வழிபாடு 
* பூக்கொடுதி - அறுவடை செய்த தானியத்தில் விதைகளைச் சேகரிப்பதற்கான வழிபாடு 
### பிற கொடுதி
* மகரக் கொடுதி - வன தெய்வங்களுக்காக நடத்தப்படும் வழிபாடு 
* அம்மங்கொடுதி - அம்மை போன்ற நோய்கள் தாக்கும் காலங்களில், பெண் தெய்வத்துக் காக நடத்தப்படுவது 

## கார்த்திகை கொடுதி

மேற்கு தொடர்ச்சி மலையயில் வாழும் பழங்குடிகளான காணி மக்கள் கார்த்திகை மாதம் முழுவதும் கொடுதி வழிபாடு செய்கின்றனர்.  எனவே கார்த்திகை கொடுதி எனவும் அழைக்கப்படுகிறது. 

வனதேவதைகளைத் திருப்திப்படுத்தவும், நோய் அண்டாமலிருக்கவும் இவ்வழிபாட்டினை நடத்துகின்றனர். இவ்வழிபாட்டினை நடத்தும்போது கார்த்திகைச் சாற்றுப்பாடல் பாடுவது வழக்கம். இவ்வழிபாட்டு விழாவினை அவர்கள் நடத்தும் அனைத்துவிழாக்களை விடவும் சிறப்பாகவும் மகிழ்ச்சியாகவும் ஒவ்வொரு குடியிருப்பிலும் கொண்டாடுகின்றனர்.

## ஆதாரங்கள்

## வெளி இணைப்புகள்
* - Tamil Digital Library நாட்டுப்புற வழிபாட்டு மரபுகளும் நம்பிக்கைகளும் நூல்

பகுப்பு:நாட்டார் தெய்வ வழிபாடுகள்
பகுப்பு:தமிழ்நாட்டில் ஆவி வழிபாடு
அல்பேனியாவில் சமயமின்மை

சமயமின்மை, இறைமறுப்பு, அஞ்ஞானவாதம் ஆகியவை முக்கிய நம்பிக்கைகளான இஸ்லாம் மற்றும் கிறிஸ்தவத்துடன் அல்பேனியர்களிடையே உள்ளன. பெரும்பான்மையான அல்பேனியர்கள் மதச்சார்பற்ற வாழ்க்கையை நடத்துகிறார்கள். அவர்களின் வாழ்க்கை முறையை வடிவமைக்க அல்லது நிலைநிறுத்த சமயக் கருத்துக்களை நிராகரிக்கின்றனர்.

உதுமானியப் பேரரசின் பிற்பகுதியில், அல்பேனிய தேசியவாதத்தின் எழுச்சியின் பின்னணியிலும் அல்பேனியாவில் மதகுரு எதிர்ப்பு பின்னனியிலும் சமயமின்மை அல்பேனியாவில் எழுந்தது. இக்காலகட்டத்தில் எழுத்தாளர்கள் மதத்திற்கு எதிரான தூண்டுதலைப் பயன்படுத்தியிருந்தாலும், மதத்தை கைவிடுவதற்கான முதல் பொது பரிந்துரை பேசுதல் 1934 இல் இசுமெட் டோடோவினாலும், அதைத் தொடர்ந்து 1935 இல் அனசுடாசு பிளாசரியின் படைப்புகள் மூலமும் இடம்பெற்றது.

## உசாத்துணை

பகுப்பு:நாடு வாரியாக சமயமின்மை
இந்தியத் தேர்தல்கள் 2025

**இந்தியாவில் 2025 தேர்தல்களில்** மாநிலங்களவை மற்றும் 1 மாநிலம் மற்றும் 1 ஒன்றியப் பகுதி சட்டப் பேரவைகளின் தேர்தல்கள் அடங்கும் என்று எதிர்பார்க்கப்படுகிறது.

## சட்டப் பேரவைத் தேர்தல்கள்

 சட்டசபை பதவிக்காலத்திற்கான தற்காலிக அட்டவணை

## மேலும் பார்க்கவும்
* இந்தியத் தேர்தல்கள் 2024
* மாநிலங்களவைத் தேர்தல்கள் 2025
* இந்தியத் தேர்தல்கள் 2026

## மேற்கோள்கள்

இந்தியா
இந்தியத் தேர்தல்கள் 2026

**இந்தியாவில் 2026 தேர்தல்கள்** மாநிலங்களவை மற்றும் 4 மாநிலங்கள் மற்றும் 1 ஒன்றியப் பகுதி சட்டப் பேரவைகளின் தேர்தல்களை உள்ளடக்கும் என்று எதிர்பார்க்கப்படுகிறது.

## சட்டப் பேரவைத் தேர்தல்கள்
ஆதாரங்கள்: 

 சட்டப் பேரவை பதவிக்காலத்திற்கான தற்காலிக அட்டவணை

## மேற்கோள்கள்

பகுப்பு:இந்தியத் தேர்தல்கள்
பகுப்பு:2026 தேர்தல்கள்
உம்பாடியு

**உம்பாடியு** (*Umbadiyu*) அல்லது **உபத்யு** (*Ubadyu*) என்பது தெற்கு குஜராத் மாநிலம், நவ்சாரி, சூரத் மற்றும் வல்சாடு மாவட்டத்தில் தயாரிக்கப்படும் ஒரு உணவு ஆகும். 

இருப்பினும், இந்த உணவு வல்சாடு மாவட்ட கிராமப்புறங்களில் அல்லது தேசிய நெடுஞ்சாலை எண் 48 டுங்ரி முதல் உமர்கம் பகுதி வரை தயாரிக்கப்படுகிறது. மேலும் தாத்ரா & நகர் ஹவேலி மற்றும் தாமன் & தியூ யூனியன் பிரதேசத்திலும் காணப்படுகிறது.
 இந்த உணவு பெரும்பாலும் குளிர்காலத்தில் உண்ணப்படுகிறது.

## உணவின் பொதுவான பொருட்கள்
* உருளைக்கிழங்கு
* பச்சை அவரை
* செவ்வள்ளிக் கொடி
* வற்றாளை
* குப்பைமேனி என்ற தொட்டால் எரிச்சலூட்டுகிற ஒருவகை செடி 
* கம்போய் என்ற புதரில் இருந்து கிடைக்கும் கருப்பு தேன் மணம்

மண்ணின் தன்மைக்கு தனித்துவமான உணவு ஆகும். வட்டமான மண் பானையில் செய்யப்பட்ட உணவு தலைகீழாக நெருப்பில் போடப்படுகிறது.

புகைபிடிக்கும் சுவையால் இந்த உணவு 'குசராத்தி பார்பெக்யூ' என்று அழைக்கப்படுகிறது. இந்த உணவு பெரும்பாலும் பச்சை மிளகாய் சட்னி மற்றும் தயிர் சேர்த்த பானத்துடன்  பரிமாறப்படுகிறது.

பிரபல இந்தி தொலைக்காட்சி நிகழ்ச்சியான தாரக் மேத்தாவின் கா உல்டா சசுமா இந்த உணவை ஒருமுறை நிகழ்ச்சியில் குறிப்பிட்டது. உம்பாடியு புருன்சிற்கு ஜெதலால் இந்நிகழ்ச்சிக்கு ஏற்பாடு செய்தார்.

## மேலும் பார்க்க
* இந்திய உணவுமுறை

## மேற்கோள்கள்

பகுப்பு:உணவுகள்
தெளூர் குலுங்

**தெளூர் குலுங்** (*Telur gulung*) என்பது ஒரு பாரம்பரிய இந்தோனேசிய நாட்டு உணவாகும். ஒரு முட்டையை வறுத்து, பின்னர் பொதுவாக மூங்கிலால் செய்யப்பட்ட ஒரு சூலைப் பயன்படுத்தி உருட்டுவார்கள். இந்த உணவை அடிக்கடி பள்ளிகளுக்கு முன்பாக தெருவோர வியாபாரிகள் பரிமாறி விற்கின்றனர். தெலுர் குலுங் ஒரு பழம்பெரும் சிற்றுண்டியாகும். ஏனெனில் இது 1990 ஆம் ஆண்டில் இருந்து விற்கப்பட்டு வருகிறது.

## மேற்கோள்கள்

பகுப்பு:உணவுகள்
கந்து குகூல்கு

**கந்து குகூல்கு** (*Kandu Kukulhu*) அல்லது சூரை கறி  ஒரு பாரம்பரிய மாலத்தீவு உணவு ஆகும். சூரை எனப்படும் மீன் மற்றும் மசாலாப் பொருட்களுடன் உருட்டப்பட்டு தேங்காய் பாலில் சமைக்கப்படுகின்றது.

## சொற்பிறப்பியல்
கந்து குகூல்கு என்பது "கடலின் கோழி" என்று மொழிபெயர்க்கப்பட்டுள்ளது.

## தயாரிப்பு முறை
சூரை எனப்படும் மீன் கறிவேப்பிலையுடன் உருட்டப்பட்டு, தேங்காய் இலையின் துண்டுடன் ஒன்றாகக் கட்டப்படுகின்றன. கறி பொதுவாக ஒரே இரவில் தயாரிக்கப்படுகிறது. பின்னர் அரிசி அல்லது ரோசி எனப்படும் (பிளாட்பிரெட்) உடன் பரிமாறப்படுகிறது.

## மேற்கோள்கள்

பகுப்பு:மாலத்தீவின் உணவுகள்
கிசுடோடோ

**கிசுடோடோ** (*Gizdodo*) என்பது சிசார்ட் எனப்படும் விலங்கின் இரைப்பையின் ஒரு பகுதி மற்றும் வாழைப்பழம் ஆகியவற்றால் செய்யப்படும் ஒரு உணவாகும். மேலும் வீட்டில் அல்லது சில பண்டிகை கொண்டாட்டங்களில் சாப்பிடப்படும் ஒரு சுவையான உணவாகும். 

## கண்ணோட்டம்
வாழைப்பழம், கோழி இறைச்சி, மசாலா, வெங்காயம், பெல் மிளகு மற்றும் ரோடோ எனப்படும் ஹபெனெரோ மிளகு ஆகியவற்றைப் பயன்படுத்தி இந்த கலவை தயாரிக்கப்படுகிறது. மஞ்சள் முள்ளங்கி கூட சேர்க்கலாம்.

வாழைப்பழம் மற்றும் கீரை தனித்தனியாக ஒரு வாணலியில் வறுக்கப்படுகிறது. பின்னர் மீதமுள்ள பொருட்களிலிருந்து (நறுக்கப்பட்ட வெங்காயம், துண்டுகளாக்கப்பட்ட மிளகு, மசாலா, மேகி க்யூப்சு, உப்பு போன்றவை) சாசில் இரண்டும் சேர்க்கப்படுகின்றன. கிசுடோடோவை தனியாக பரிமாறலாம். அரிசி அல்லது ச்பாகெட்டி எனப்படும் நூடுல்சு உடன் சாப்பிடலாம்.

## மேற்கோள்கள்

பகுப்பு:சாலையோர உணவுகள்
ஆவி வழிபாடு

**ஆவி வழிபாடு** என்பது மிகத் தொன்மையான வழிபாடுகளில் ஒன்றாகும். நோய்கள், தடைகள் போன்றவற்றுக்கு இறந்தவர்களின் ஆவியும் காரணமென ஆதிகுடிகள் நம்பினார்கள். அதனால் இறந்தோரின் ஆவியை திருப்திபடுத்த வழிபாடு முறையை வகுத்தனர். வைதீக இந்து சமயத்தில் நீத்தார் வழிபாடு போல நாட்டார் வழிபாடுகளில் ஆவி வழிபாடு எண்ணற்ற சடங்குகளோடு உள்ளது.

இறந்தோர் நினைவுகள் குடும்பத்திலுள்ளோர், சமூகத்திலுள்ளோரை பயம் கொள்ள செய்கின்றன.  அதனால் மக்கள் ஆவிகளை வழிபட தொடங்கினார்கள். 

## வழிபாடு
ஆவி வழிபாட்டினைக் காணிக்காரர்கள் சாவு என்றழைக்கின்றனர். யானை, புலி. பாம்பு போன்றவற்றால் கொல்லப்பட்டவர்களின் ஆவிகளை முறையே ஆனைச்சாவு, புலிச்சாவு, பாம்புச் சாவு என்று அழைக்கின்றனர். முதுமையால் இறந்தவர்களின் ஆவி முதுச்சாவு என்று அழைக்கப்படுகின்றது.

## நடுகற்கள்
தொட்டியம் நாயக்கர் போன்ற மக்கள் குழுவினர் இறந்தோர்களுக்காக நடுகல் வைத்து வழிபடுகின்ற வழக்கம் கொண்டிருக்கிறார்கள். இவ்வினத்தில் ஆண்-பெண் இருபாலருக்கும் நடுகல் வழிபாடு உண்டு. குழந்தைகளுக்குக் கிடையாது. அதாவது குழந்தைகளுக்குப் பால் பற்கள் விழாமல் இருந்தால் நடுகல் இல்லை. பல்விழுந்த பருவத்து குழந்தைகளுக்கு நடுகல் வழிபாடு உண்டு. 

அதேபோல ஊர் பஞ்சாயத்தால் ஒதுக்கி வைக்கப்பட்டு இறந்து போனவர்களுக்கு நடுகல் வழிபாடு கிடையாது. தற்கொலை செய்து கொண்டவர்களுக்கும் நடுகல் வழிபாடு இல்லை.

## இறந்தோர் வழிபாடு
தமிழகமெங்கும் தங்கள் குடும்பத்தில் இறந்தோர்களை வழிபடும் வழக்கம் உள்ளது. இதுவும் ஆவி வழிபாடு முறை என்றாலும் தங்கள் குடும்பத்தை சேர்ந்தவர் இறந்ததால் வழிபடுவது ஒரு கடமையாக கருதி செய்கின்றனர். 

### பட்டவன் வழிபாடு

இறந்த ஆணை பட்டவன் என்னும், இறந்த பெண்ணை பட்டச்சி என்றும் அழைக்கின்றனர். 

பட்டவன் என்ற சொல்லை பட்டான் என்றும் வழங்குகின்றனர். புலியால் இறந்தவனை புலிகுத்தி பட்டான் என்றும், பன்றியால் இறந்தவனை பன்றிக் குத்தி பட்டான் என்றும் அழைக்கின்றனர். இந்த வகை நடுகற்களில் புலியை கொல்வதைப் போலவும், பன்றியைக் கொல்வதைப் போலவும் மனித உருவை செதுக்கியுள்ளனர்.

* புலிக் குத்தி பட்டான் 
* பன்றிக் குத்தி பட்டான்
* முயல் குத்தி பட்டான்
* யானைக்குத்தி பட்டான்
* பாம்புகடித்துப் பட்டான்

## முத்தன் முத்தி வழிபாடு
பழங்குடிகளிடம் வயதாகி இறந்த ஆணை முத்தன் என்றும், வயதாகி இறந்த பெண்ணை முத்தி என்றும் வழிபடும் வழக்கமுள்ளது. ஒருவர் இறந்ததும் மூன்றாண்டுகள் கழிந்த பின் அவரது ஆவியைச் சாற்றுப் பாடல் பாடி தோற்றுவித்துக் கோயில் கட்டி  வழிபாடு நடத்துகின்றனர். அதன் பின் ஐந்து அல்லது பத்து வருடங்களுக்கு ஒருமுறை இவ்வழிபாட்டினை நிகழ்த்துகின்றனர்

## ஆதாரங்கள்

பகுப்பு:நாட்டார் தெய்வ வழிபாடுகள்
பூர்வகுடிகள் பாதுகாப்பு மற்றும் அபின் விற்பனை கட்டுப்பாடு சட்டம் 1897

**பழங்குடியினர் பாதுகாப்பு மற்றும் அபின் விற்பனை கட்டுப்பாடு சட்டம் 1897** (Aboriginals Protection and Restriction of the Sale of Opium Act 1897), ஆத்திரேலியா நாட்டின் குயின்ஸ்லாந்து மாகாணச் சட்டமன்றத்தில் இயற்றப்பட்ட ஒரு சட்டமாகும்.
இது ஆத்திரேலியத் தொல்குடிகள் வசிக்கும் இடங்கள் மற்றும் நடமாட்டத்தை கட்டுப்படுத்தவும்,  பழங்குடியினர் குடியிருப்புக்களையும் உருவாக்குவதற்காக இயற்றப்பட்டச் சட்டமாகும்.

இச்சட்டத்தில் திருத்தங்கள் மற்றும் பல்வேறு மாற்றுச் சட்டங்கள் 20ஆம் நூற்றாண்டில் நிறைவேற்றப்பட்டது. ஆனால் பூர்வகுடி நிலச் சட்டம் 1991 மற்றும் டோரஸ் ஸ்ட்ரெய்ட் தீவுகள் சட்டம் 1991 ஆகியவை நிறைவேற்றப்படும் வரை, நிலம் மற்றும் பூர்வகுடி மக்கள் மீதான கட்டுப்பாடு தொடர்பான 1897 சட்டத்தின் முக்கிய அம்சங்கள் மாற்றப்படவில்லை.

## பின்னணி
பத்தொன்பதாம் நூற்றாண்டின் பிற்பகுதியில், குயின்ஸ்லாந்தில் உள்ள பல ஆத்திரேலியத் தொல்குடிகள் தொற்றுநோய் பரவல், ஊட்டச்சத்து குறைபாடு மற்றும் அபின் பயன்பாடுகளால் பூர்வகுடி மக்கள் தொகை குறையும் நிலை ஏற்பட்டது. எனவே குயின்ஸ்லாந்து மாகாண அரசு 1897ஆம் ஆண்டில் பழங்குடியினர் பாதுகாப்பு மற்றும் அபின் விற்பனை கட்டுப்பாடு சட்டம் இயற்றியது.
## இதனையும் காண்க
*ஆஸ்திரேலிய பூர்வீக குடிமக்கள் வாரம்
*திருடப்பட்ட தலைமுறைகள்
*தேசிய மன்னிப்பு நாள்
## மேற்கோள்கள்

## மேலும் படிக்க
*
*
*
## வெளி இணைப்புகள்
*

பகுப்பு:ஆத்திரேலியாவில் சட்டம்
பகுப்பு:ஆஸ்திரேலியப் பழங்குடிகள்
பகுப்பு:குயின்ஸ்லாந்து
பகுப்பு:1897
கூரோ பர்கர்

**கூரோ பர்கர்** (*Kuro Burger*)  என்பது பர்கர் கிங் எனப்படும் விரைவு உணவு விடுதி சங்கிலியின் யப்பான் நாட்டின்  உரிமையாளர்களால் விற்கப்படும் பர்கர் தயாரிப்பு வரிசையாகும். பன்கள் மற்றும் பர்கரின் சீசு மூங்கில் கரி உடன் கருப்பு நிறத்தில் இருக்கும். கெட்ச்அப் மற்றும் பர்கரில் உள்ள வெங்காயம் பீலிக்கணவாய் மை கருப்பு நிறத்தில் இருக்கும்.

## மேற்கோள்கள்

## புற இணைப்புகள்
* I Ate Burger King Japan's Black Cheeseburger—And the McDonald's One Too at Gawker

பகுப்பு:சப்பானிய உணவுகள்
தஞ்சோங் சிப்பாட்

**தஞ்சோங் சிப்பாட்** (மலாய்: *Tanjung Sepat*; ஆங்கிலம்: *Tanjung Sepat*; சீனம்: 丹绒士拔) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் (*Kuala Langat District*) உள்ள ஒரு நகரம். மலேசியாவில் கடல் வகை உணவுகளுக்கு மிகவும் புகழ்பெற்ற சுற்றுலா தளமாக விளங்குகிறது.

மலேசியத் தலைநகர் கோலாலம்பூரில் இருந்து தென்கிழக்கே 96 கி.மீ.; கிள்ளான் நகரில் இருந்து தெற்கே 60 கி.மீ.; பந்திங் நகரில் இருந்து தெற்கே 50 கி.மீ. தொலைவில் உள்ளது. இதற்கு அருகில் கம்போங் குண்டாங் (*Kampung Kundang*) எனும் கிராமம் உள்ளது.

## இடப் பெயர்

தஞ்சோங் சிப்பாட் என்பது ஆங்கிலத்தில் மீன் முனை என்று பொருள்படும். தஞ்சோங் (*Tanjung*) என்றால் நில முனை; சிப்பாட் (*Sepat*) என்றால் கௌராமி மீன் (*Trichogaster Trichopterus Three Spot Gourami*). சில ஆண்டுகளுக்கு முன்னர், மலாக்கா நீரிணையில் ஏற்பட்ட கடல் மாசுபாடு காரணமாக, மீன்பிடி தொழில் குறைந்து இருந்தது. ஆனால் இப்போது தீவிரமடைந்து வருகிறது.

இந்தக் கடற்கரை நகரத்தின் சுற்றுப்புறப் பகுதிகளில் அதிக அளவு பன்றி வளர்ப்பு நடைபெறுகிறது. அதனால் சுற்றுச்சூழல் மாசு இது ஏற்படுகிறது என்று பல உள்ளூர்வாசிகள் நம்புகின்றனர். கட்டுக்கடங்காமல் கடலில் கலக்கும் கழிவுகளால் துர்நாற்றம் மட்டுமின்றி, மீன்பிடி தொழிலில் ஈடுபடுவோருக்கும் சிரமம் ஏற்படுவதாகவும் அறியப்படுகிறது.

## பொது

இந்த நகரம் சிலாங்கூர் மாநிலத்தின் தெற்குக் கடற்கரையில் மலாக்கா நீரிணையை எதிர்கொள்ளும் வகையில் அமைந்துள்ளது. அதன் உச்சக் கட்டத்தில், இந்த நகரம் 23,000-க்கும் அதிகமான மக்கள்தொகையைக் கொண்டிருந்தது.

இளைய தலைமுறையினர் படிப்படியாக நகரங்களுக்கு வேலைக்காக இடம்பெயர்ந்ததால், சுமார் 10,000 கிராம மக்கள் மட்டுமே இங்கு இப்போது வசிக்கின்றனர். இருப்பினும், அவர்களில் 60% மக்கள் வெளியூர்வாசிகள். 55 வயதைத் தாண்டிய ஆயிரக்கணக்கான மக்கள் இங்கு வாழ்வதால், தஞ்சோங் சிப்பாட் நகரம் "நீண்ட ஆயுட்கால நகரம்" என்ற பட்டத்தையும் கொண்டுள்ளது.

### கிராமப்புற சுற்றுலா தலம

தொடக்கக் காலத்தில், பெரும்பாலான கிராமவாசிகள் பன்றி வளர்ப்பவர்களாகவும்; மீன் வளர்ப்பவர்களாகவும் தொழில் புரிந்தனர். தற்போதைய தஞ்சோங் சிப்பாட் நகரம் கிராமப்புற சுற்றுலாத் தலமாக வளர்ந்துள்ளது. கிராமத்தில் உள்ள ஒரே சீனப் பள்ளியில் மாணவர்களின் எண்ணிக்கையும் ஆண்டுக்கு ஆண்டு குறைந்து வருகிறது. இந்த நகரத்திற்கு அருகில் தும்போக் தோட்டத் தமிழ்ப்பள்ளி எனும் ஒரே தமிழ்ப்பள்ளியும் உள்ளது.

## தும்போக் தோட்ட தமிழ்ப்பள்ளி

தஞ்சோங் சிப்பாட் நகரில் ஒரு தமிழ்ப்பள்ளி உள்ளது. அப்பள்ளியில் 70 மாணவர்கள் பயில்கிறார்கள்; 12 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.

* '''தும்போக் தோட்டத் தமிழ்ப்பள்ளியின் படங்கள்'''

## காட்சியகம்

File:Tanjung Sepat 21.jpg|
File:Tanjung Sepat 22.jpg|
File:Tanjung Sepat 2.jpg|
File:Tanjung Sepat 31.jpg|
File:A visit to Tanjong Sepat (14406149826).jpg
File:A visit to Tanjong Sepat (14242827477).jpg|
File:A visit to Tanjong Sepat (14242629079).jpg|


## மேற்கோள்கள்

## மேலும் காண்க
* பந்திங்
* செஞ்சாரோம்
* தெலுக் பாங்லிமா காராங்
* மோரிப்

## வெளி இணைப்புகள்

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
பகுப்பு:மலாக்கா நீரிணை